# S&M (אלבום)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

S&M
מאת מטאליקה
יצא לאור | 23 בנובמבר, 1999
הוקלט | 21 באפריל - 22 באפריל, 1999
ז'אנר | רוק כבד
אורך | 133 דקות 01 שניות
חברת תקליטים | Elektra Records
מפיק | בוב רוק, מטאליקה, מייקל קיימן
כרונולוגית מטאליקה
Garage Inc. (1998) | S&M (1999) | St. Anger (2003)

S&M הוא אלבומה התשיעי של להקת המטאל האמריקאית, מטאליקה.
האלבום הוא אלבום הופעה שהוקלט יחד עם התזמורת הסימפונית של סן פרנסיסקו מה-21 באפריל עד ה-22 באפריל, 1999.
מטאליקה ניגנה יחד עם התזמורת שירים מהאלבומים Ride the Lightning ועד ל-Reload, בנוסף לשני שירים חדשים: No Leaf Clover (תלתן חסר עלים) ו-Human (אנושי), שלא נוגן מעולם ללא התזמורת, בניגוד ל-No Leaf Clover שנוגן בהופעות חיות גם ללא התזמורת.

עטיפת האלבום כוללת תמונה מתוך ההופעה, כשבחלק התחתון של התמונה רשום S&M. משמעות השם ועיצובו:

- האות S משמעותה האות הראשונה של המילה Symphony, ועיצובה דומה למפתח סול.
- האות M משמעותה האות הראשונה של שם הלהקה Metallica, ועיצובה לקוח מתוך הלוגו של הלהקה.

בנוסף, בשם האלבום יש משחק מילים:
S&M באנגלית הוא גם קיצור של הביטוי סאדו-מזוכיזם (Sadism and Masochism).

מטאליקה הוציאה למכירה את ההופעה גם על גבי וידאו ו-DVD.

## [עריכה] ההופעה

במשך חודשים עמלו הגיטריסט והסולן ג'ימס הטפילד, המתופף לארס אולריך ומנצח התזמורת מייקל קיימן על התאמת יצירותיה של מטאליקה מכל התקופות לכלי התזמורת. לאחר חודשים של עבודה משותפת, פורסמה ההופעה והחלו להימכר כרטיסים.

ביום ההופעה, אולם התזמורת של סן פרנסיסקו היה מלא עד אפס מקום. ההופעה נערכה באולם התזמורת, על כן חברי הלהקה התבקשו להימנע מניבולי פה במהלך האינטראקציה עם הקהל, מתוך כבוד למקום ולנגנים. הגיטריסטים, קירק המט וג'ימס הטפילד, אשר עומדים בחזית הבמה, אף לבשו חליפות לכבוד ההופעה המיוחדת והמכובדת. במיוחד חששו נגני התזמורת מהקהל של מטאליקה, אשר במהלך שנים של הופעות רחש תדמית של קהל מופרע ונטול רסן. על כן, גם הקהל התבקש לנהוג באיפוק במהלך ההופעה.

בתחילת ההופעה, רק התזמורת הייתה על הבמה, ללא חברי הלהקה.
התזמורת פתחה את ההופעה בנגינת הנעימה הניאו-קלאסית הקצרה The Ecstasy of Gold ("הבהלה לזהב") מתוך הסרט "הטוב, הרע והמכוער". הקהל הגיב בתשואות וחברי מטאליקה עלו לבמה, תוך שהם ממשיכים לנגן מוזיקה אטית, מלודית ועדינה. בבת אחת נוספו התופים וה-Distortion של הגיטרות, והקהל נוכח לדעת כי אותה פתיחה מלודית ועדינה, אשר נשמעה כמו יצירה קלאסית וממשיכה את היצירה הקודמת, הייתה למעשה הפתיחה לגירסה הסימפונית ליצירה האינסטרומנטאלית Call of Ktulu מהאלבום Ride the Lightning של מטאליקה משנת 1984. היצירה נוגנה תוך שכלי התזמורת מוסיפים לה נופך הרמוני עמוק, ומיד לאחר מכן, ללא הפסקה, הסוף של השיר "Call of Ktulu" התחבר להתחלה של השיר "Master of Puppets". בשלב זה, הקהל לא יכול היה עוד להתאפק ונעמד על רגליו. הגירסה הסימפונית ל-"Master of Puppets" הורכבה משילוב של הגיטרות החשמליות של מטאליקה עם הכלים המלודיים של התזמורת, והתוצאה הייתה הרמוניה עמוקה ורבת עוצמה.

ההופעה של מטאליקה עם התזמורת הסימפונית הייתה ארוכה במיוחד, וכללה כעשרים משירי הלהקה מהאלבומים הישנים והחדשים כאחד. מלבד המחרוזת הנ"ל, במיוחד בלטו הגרסאות החדשות לשיר האקוסטי Nothing Else Matters, לסולו של One ולפתיחה האקוסטית של השיר Battery, אשר חתם את ההופעה. בגרסא התזמורתית, הגיטרה האקוסטית של הפתיחה הוחלפה בכלי נשיפה.

## [עריכה] רשימת השירים

חלק ראשון

1. The Ecstasy of Gold
2. The Call of Ktulu
3. Master of Puppets
4. Of Wolf and Man
5. The Thing That Should Not Be
6. Fuel
7. The Memory Remains
8. No Leaf Clover
9. Hero of the Day
10. Devil's Dance
11. Bleeding Me

חלק שני

1. Nothing Else Matters
2. Until It Sleeps
3. For Whom the Bell Tolls
4. Human
5. Wherever I May Roam
6. Outlaw Torn
7. Sad But True
8. One
9. Enter Sandman
10. Battery

## [עריכה] מבצעים

- ג'יימס הטפילד - גיטרה ושירה
- קירק האמט - גיטרה
- לארס אולריך - תופים
- ג'ייסון ניוסטד - בס
- התזמורת הסימפונית של סן פרנסיסקו

## [עריכה] קישורים חיצוניים

- האלבום ב-Allmusic

מקור: http://he.wikipedia.org../../../s/%26/m/S%26M_%28%D7%90%D7%9C%D7%91%D7%95%D7%9D%29_c75e.html

קטגוריות: אלבומי מטאליקה | אלבומי 1999

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Suomi
- Français
- Magyar
- Italiano
- Norsk (bokmål)
- Polski
- Svenska